**Emilie de Ravin** (født 27. desember 1981 i Mount Eliza i Victoria) er en australsk skuespillerinne. Hun er kjent for sin rolle som Belle i eventyrserien *Once Upon a Time*. Hun har også spilt Tess Harding i den amerikanske TV-serien *Roswell* og i den amerikanske TV-serien *Lost* som Claire Littleton. I filmen *Brick* er hun kjent for hennes rolle som Brendan Frys heroinavhengige eks-kjæreste Emily Kostich. Hun har hatt gjesteopptredener i *CSI: Miami* og *The Handler*.

Tidlig liv
----------

Emilie de Ravin ble født i Mount Eliza i delstaten Victoria i Australia. Da hun var ni år gammel danset hun ballett på Christa Cameron School of Ballet i Melbourne, og etter å ha blitt hjemmeskolert av moren, ble hun tatt opp på Australian Ballet School da hun var 15 år. Der opptrådte hun i produksjoner med Australian Ballet og Danceworld 301. Emilie studerte skuespill på Australia's National Institute of Dramatic Art, og i Prime Time Actors Studio i Los Angeles. Hun er yngst av tre søstre og er 157 cm høy.

Karriere
--------

Emilie de Ravins første store rolle var som demonen Curupira i TV-serien *BeatMaster* da hun var 18 år. Det samme året, i 1999, fikk hun tildelt en rolle som romvesenet/hybridmennesket Tess Harding i TV-serien *Roswell*, som er basert på en sann historie. Hun fikk denne rollen en måned etter at hun flyttet til Los Angeles. I 2002 fikk hun rollen som Chris Hargensen i 2002-versjonen av Stephen King-hiten *Carrie*. 

I 2004 fikk de Ravin tildelt rollen som Claire Littleton i TV-suksessen *Lost*. I 2005 ble hun med i grøsserfilmen *Brick* som den heroinavhengige Emily Kostich. Og det samme året ble hun med i grøsser-/komediefilmen *Santa's Slay*. I 2006 fikk hun tildelt rollen som Brenda Carter i den populære grøsserfilmen *The Hills Have Eyes*. (Siden hun var opptatt med innspillingen av Lost kunne hun ikke delta i oppfølgeren som ble laget i 2007). 

I 2007 fikk Emilie de Ravin tildelt rollen som Baby i baseballfilmen *Ball Don't Lie*. Hun skal også være med i en annen sportsfilm, *The Perfect Game*, og i *Public Enemies* som Anna Patzke. 

I 2010 spilte hun rollen som Ally Craig i filmen *Remember me* sammen med Robert Pattinson.

Personlig liv
-------------

Emilie de Ravin er gift med Josh Janowicz. De giftet seg 19. juni 2006. 

*De Ravin* er et fransk etternavn og betyr «fra ravinen».

Filmografi
----------

Emilie de Ravin i 2007.
### Film

| År | Tittel | Rolle | Notater |
| --- | --- | --- | --- |
| 2005 | *Brick* | Emily |  |
| 2005 | *Santa's Slay* | Mary 'Mac' Mackenzie |  |
| 2006 | *Hills Have Eyes, TheThe Hills Have Eyes* | Brenda Carter |  |
| 2008 | *Ball Don't Lie* | Baby |  |
| 2009 | *Perfect Game, TheThe Perfect Game* | Frankie Stevens |  |
| 2009 | *Public Enemies* | Barbara Patzke |  |
| 2010 | *Operation: Endgame* | Hierophant |  |
| 2010 | *Remember Me* | Ally Craig |  |
| 2010 | *Chameleon, TheThe Chameleon* | Kathy Jansen |  |
| 2012 | *Love and Other Troubles* | Sara |  |
| 2013 | *34th Battalion, TheThe 34th Battalion* |  | Før-produksjon |

### TV

| År | Tittel | Rolle | Notater |
| --- | --- | --- | --- |
| 1999-2000 | *BeastMaster* | The Demon Curupira | Gjentakende rolle (8 episoder) |
| 2000-2002 | *Roswell* | Tess Harding | Hovedrolle (28 episodes) |
| 2002 | *Carrie* | Chris Hargensen | TV-film |
| 2003 | *NCIS* | Nancy | Episode: "Seadog" |
| 2003 | *Handler, TheThe Handler* | Gina | Episode: "Dirty White Collar" |
| 2004 | *Handler, TheThe Handler* | Gina | Episode: "Acts of Congress" |
| 2004 | *CSI: Miami* | Venus Robinson | Episode: "Legal" |
| 2004-2010 | *Lost* | Claire Littleton | Hovedrolle (72 episoder) |
| 2008 | *Lost: Via Domus* | Claire Littleton (stemme) | Videospill |
| 2009 | *High Noon* | Lt. Phoebe McNamara | TV-film |
| 2012 | *Americana* | Francesca Soulter | TV-pilot |
| 2012 | *Air Force One is Down* | Romero | TV-serie, post-produksjon |
| 2012–2018 | *Once Upon a Time* | Belle | Sesong 1 (gjentakende; 3 episoder)Sesong 2 - 7 (hovedrolle) |

Eksterne lenker
---------------

* (en) Emilie de Ravin – kategori av bilder, video eller lyd på Commons Rediger på Wikidata
* (en) Emilie de Ravin på Internet Movie Database Rediger på Wikidata

* (sv) Emilie de Ravin i Svensk Filmdatabas Rediger på Wikidata

* (da) Emilie de Ravin på Scope Rediger på Wikidata

* (fr) Emilie de Ravin på Allociné Rediger på Wikidata

* (en) Emilie de Ravin på AllMovie Rediger på Wikidata

* (en) Emilie de Ravin hos Turner Classic Movies Rediger på Wikidata

* (en) Emilie de Ravin hos The Movie Database Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |